ചാര്ജ്ജ് വര്ദ്ധിപ്പിക്കണം : ബസുടമകള് സമരത്തിലേക്ക് തൃശൂര് : ഡീസല് വില താങ്ങാനാവാത്തതിനാല് സ്വകാര്യ ബസുടമകള് സര്വീസ് നിറുത്തിവെയ്ക്കാന് ഒരുങ്ങുന്നു. ബസ് ഓടിച്ചാല് ഡീസല് അടിക്കാനുള്ള വരുമാനം ലഭിക്കാത്ത സാഹചര്യമാണെന്ന് ജില്ലാ പ്രൈവറ്റ് ബസ് ഓപറേറ്റേഴ്സ് അസോസിയേഷന് ഭാരവാഹികള് പ്രസ്താവനയില് അറിയിച്ചു. സെപ്റ്റംബറിലും ഡിസംബറിലും അടയ്ക്കേണ്ട നികുതി ഒഴിവാക്കണമെന്നും വിദ്യാര്ത്ഥികളുടേത് ഉള്പ്പെടെ ബസ് ചാര്ജ്ജ് വര്ദ്ധിപ്പിക്കണമെന്നും അസോസിയേഷന് ആവശ്യപ്പെട്ടു. സര്ക്കാര് വിഷയത്തില് അടിയന്തരമായി ഇടപെടാത്ത പക്ഷം സര്വീസ് നിറുത്തിവയ്ക്കുമെന്നും ജില്ലാ പ്രസിഡന്റ് എം.എസ്. പ്രേംകുമാര്. ജനറല് സെക്രട്ടറി കെ.കെ. സേതുമാധവന് എന്നിവര് പ്രസ്താവനയില് പറഞ്ഞു.